cyanic-selkie/wikianc huggingface dataset:
Psoriasis
Periytyvyys ja puhkeaminen
Tyypin I oireet alkavat tyypillisimmin 16–22 vuoden ja tyyppi II:n 57–60 vuoden iässä, mutta se voi puhjeta jo ennen 16. ikävuotta. Tauti voi puhjeta ensimmäisen kerran kaikenikäisillä ihmisillä laukaisevien tekijöiden, kuten esimerkiksi stressin, tulehdussairauksien, tupakoinnin, ylipainon, beetasalpaajien käytön, huonon suuhygienian ja runsaan alkoholin käytön myötävaikutuksesta. Psoriasis voi rauhoittua täysin oireettomaksi, mutta oireet voivat uusiutua vuosienkin kuluttua. Useilla psoriaatikoilla oireet ovat pahimmillaan talvella.
Hoito
Psoriasispotilaan ihossa ja tulehtuneessa nivelkalvossa on runsaasti tuumorinekroositekijä-α-nimistä tulehduksen välittäjäainetta. Kliinisissä tutkimuksissa on saatu hyviä hoitotuloksia sekä iho- että nivelpsoriasiksen hoidossa tuumorinekroositekijä-α:n vaikutuksen estoon perustuvilla lääkkeillä (esimerkiksi adalimumabilla, etanerseptilla ja infliksimabilla). Vaikeassa nivelpsoriasiksessa on syytä ripeästi aloittaa tehokas yhdistelmähoito tai biologinen reumalääkitys.
Bofors
Vuonna 1999 ruotsalainen lentokone- ja aseteollisuusyhtiö Saab AB osti ruotsalaisen Celsius-yhtymän, jonka mukana siirtyi myös sen tytäryhtiö Bofors Saabin omistukseen. Vuonna 2000 yhdysvaltalainen United Defense Industries osti Boforsin tykkituotannon, ohjustuotannon jäädessä Saabin omistukseen. Nykyään Boforsin toimintaa jatkavat Saabin omistama Saab Bofors Dynamics AB ja BAE Systems Bofors AB, jonka omistaa BAE Systems sen ostettua United Defensen tytäryhtiöineen keväällä 2005. BAE Systems AB on vuodesta 2008 lähtien emoyhtiö BAE Systems Boforsille, BAE Systems Hägglundsille ja BAE Systems C-ITS:lle.
Ville Hostikka
Nousu Kärppien ykkösmaalivahdiksi
Huhtikuussa 2011 Hostikka teki kaksivuotisen jatkosopimuksen Kärppien kanssa. Huhtikuussa Kärpät myös hankki uudeksi ykkösmaalivahdikseen Iiro Tarkin, joka teki kuitenkin jo toukokuussa NHL-sopimuksen kaudeksi 2011–2012. Näin ollen Hostikka aloitti kautensa Kärppien ykkösmaalivahtina, kuului syyskauden positiivimpiin yllättäjiin ja pystyi vakiinnuttamaan paikkansa joukkueen selkeänä ykkösmaalivahtina. Tammikuussa 2012 Kärpät hankki kuitenkin yllättäen uudeksi ykkösmaalivahdikseen Johan Backlundin, vaikka maalivahtipeli kuului joukkueen vahvimpiin osa-alueisiin. Kärppien päävalmentaja Hannu Aravirta perusteli uuden maalivahdin hankintaa:
Maajoukkueura
Hostikka on torjunut urallaan yhteensä 34 poikien maaottelua. Hän edusti Suomea alle 18-vuotiaiden MM-kilpailuissa vuonna 2003, mutta Hostikka toimi koko turnauksen ajan kakkosmaalivahtina Eero Kilpeläiselle, eikä hän saanut torjuntavastuuta.
Second Chance
Fox kertoi sarjan jäävän yhden tuotantokauden mittaiseksi toukokuussa 2016.
Calypso (kuu)
Calypson mitat ovat noin 34 × 22 × 22 kilometriä.
Kaakkolammi (Kuhmoinen, Jyrkysenkulma)
Maantietoa
Lammen pinta-ala on 2,0 hehtaaria, se on 250 metriä pitkä ja 100 metriä leveä. Ympäröivä maasto nousee 10–40 metriä lammen pinnan yläpuolelle. Lammella ei ole kartan mukaan saaria ja se on autio. Lammen rantaviivan pituus on 650 metriä ja sen rannat ovat metsämaata.
Seppo
Digi- ja väestötietoviraston tietojen mukaan Suomessa on 1900-luvun alusta vuoden 2019 loppuun mennessä 47 960 miestä saanut nimekseen Seppo. Heistä yli puolet on syntynyt 1940- ja 1950-luvuilla.
Antero Viherkenttä
Antero Viherkentän poika on Timo Viherkenttä.
Diego Benaglio
Benagliolla on myös Italian kansalaisuus. Hänellä on italialaiset sukujuuret.
Shayne Culpepper
Vuonna 2002 Culpepper synnytti pojan. Seuraavana vuonna hän voitti Yhdysvaltojen maastojuoksumestaruuden sekä maansa sisäratojen mestaruuskilpailuista hopeaa 3 000 metrin juoksusta ja pronssia 1 500 metriltä. Vuonna 2004 hän voitti pronssia Budapestin sisäratojen MM-kisoissa 3 000 metrillä. Samana vuonna hän voitti Yhdysvaltojen olympiakarsinnat 5 000 metrin juoksussa, mutta karsiutui Ateenan olympialaisten alkuerissä. Hän voitti 2004 myös maansa sisäratojen mestaruuden 3 000 metrillä. Maastojuoksun MM-kisoissa 2005 hän oli lyhyellä matkalla kahdeskymmenesyhdes ja oli samalla voittamassa pronssia joukkuekilpailusta.
Margaret Ogola
Ogola työskenteli katoliselle kirkolle. Hän oli Opus Dein jäsen ja työskenteli perhe- ja terveysneuvonantajana Kenian katolisille piispoille. Ogola toimi vuodesta 1994 HIV-/AIDS-orvoille suunnatun Cottolengo Hospicen lääketieteellisenä johtajana. Hänen vastuullaan oli yli neljäsataa terveyskeskusta Keniassa. Vuonna 1999 Ogola sai Genevessä World Congress of Familiesin Familias-palkinnon humanitaarisesta palvelusta. Ogola ei pitänyt kondomien käyttöä ratkaisuna HIV-/AIDS-ongelmaan. Hän piti sen sijaan aidosti lupaavina "massiivista julkista valistusta" ja sen jälkeisiä käyttäytymisen muutoksia. Hän kertoi kuitenkin monien afrikkalaispappien neuvovan, että kondomin käyttö voidaan suvaita pariskunnilla, joissa yksi osapuoli on HIV-positiivinen, mutta toinen ei.
Ogolalla oli miehensä, tri George Ogolan kanssa neljä lasta ja sijaishuollossa kaksi lasta. Ogola kuoli pitkään sairastamaansa syöpätautiin syyskuussa 2011.
Ohkolanjoki
Haarajoen mylly lopetettiin vuonna 1988, minkä vuoksi Ohkolanjoen vedenpinta aleni 60–80 senttimetrillä. Joki surkastui ojaksi ja sen rantapenkereet sortuivat. Vedenpinnan palauttamista pohjapadoilla on suunniteltu. Pohjapadon kustannusarvio vuonna 2015 oli noin 250 000 euroa.
Greta Andersen
Vuonna 1949 Andersen ui 100 jaardin vapaauinnin maailmanennätyksen 58,2, joka alitettiin vasta vuonna 1956. Wienin EM-kisoissa 1950 Andersen voitti kultaa 400 metrin vapaauinnissa.
Andersen oli myös tunnettu pitkien matkojen uimari. Hän ui Englannin kanaalin yli kuudesti vuosina 1957–1964. Ranskasta Englantiin hän ui n. 11 tunnissa ja Englannista Ranskaan ajassa 13 tuntia ja 14 minuuttia. Kaliforniassa, jonne hän muutti uimaopettajaksi, hänen suurimpiin saavutuksiinsa kuului uinti Santa Catalinan salmen yli molempiin suuntiin ennätysajassa.
That’s Me
”That’s Me” on ruotsalaisen Abba-yhtyeen kappale, joka ilmestyi vuonna 1976 albumilla Arrival. Lisäksi Discomate-yhtiö julkaisi sen singlenä Japanissa, missä kappale nousi listan 75. sijalle. B-puoli oli ”Money, Money, Money”.
Javier Chica
Francisco Javier Chica Torres (s. 17. toukokuuta 1985 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Betisiä. Hän on pelipaikaltaan joko vasen tai oikea laitapuolustaja.
Erkki Länsimies
Rautavaaran ja sittemmin Nurmeksen hiiltopiirin metsänhoitaja Länsimies oli 1940–1946, Koitereen hoitoalueen vt. aluemetsänhoitaja 1946–1947, 1. luokan apulaismetsänhoitaja vuodesta 1947, avustava metsänhoitaja Koitereen hoitoalueella 1947, puutavaran hankintatöiden johtaja Nurmeksen, Rautavaaran ja Jongunjoen hoitoalueilla 1947–1948, Valtimon hoitoalueen aluemetsänhoitaja 1948–1952, Savonlinnan hoitoalueen aluemetsänhoitaja 1952–1958, Itä-Suomen piirikunnan piiritarkastaja Kuopiossa 1958–1967, Länsi-Suomen piirikunnan vt. piirikuntapäällikkö Tampereella 1966–1970, Itä-Suomen piirikunnan ylimetsänhoitaja 1967–1970, Etelä-Suomen piirikunnan ylimetsänhoitaja vuodesta 1970 ja piirikuntapäällikkö Kuopiossa 1970–1978.
Kulkulaitosten ja yleisten töiden ministeriön palkka- ja työvoima-asiain tarkastaja Joensuun metsäpiirissä Länsimies oli 1943–1944, Metsähallituksen Valtimon hoitoalueen aluekassanhoitaja 1948–1953, Rautavaaran hoitoalueen vt. aluemetsänhoitaja 1951 ja Savonlinnan hoitoalueen aluekassanhoitaja 1953–1958. Hän oli lisäksi Nurmeksen kauppalanvaltuuston ja kauppalanhallituksen jäsen 1951–1952 ja hänellä oli useita muita oman alansa luottamus- ja asiantuntijatehtäviä. Metsäneuvoksen arvoinimen Länsimies sai 1974.
Intomesee
Intomesee on Diablon toinen single. Se julkaistiin vuoden 2002 huhtikuussa levymerkillä Poko Records.
Einari Jaakkola
1930-luvun lopulla Jaakkolat palasivat Eurajoelle Vuojoen kylästä hankkimalleen Verkkokarin tilalle. Heillä oli tuolloin viisi lasta, ja myöhemmin syntyi vielä kaksi lisää.
Ornella Muti
Muti on äänestetty ”Maailman kauneimmaksi naiseksi” vuonna 1994 Class-aikakauslehden maailmanlaajuisessa äänestyksessä.
Filmografia
Ornella Mutilla on takanaan lähes kahdeksankymmentä elokuvaroolia, joista tärkeimpiä ovat:
Partenope
Partenope voi tarkoittaa ainakin seuraavia:
Kalervo Sipi
Sipi syntyi toimitusjohtaja Kauko Sipin ja Anja Kallion perheeseen. Hänen puolisonsa vuodesta 1969 on Seija Tauriainen.
Sipi tuli ylioppilaaksi Kokemäen yhteiskoulusta 1965, Kadettikoulusta hän valmistui 1969 ja Sotakorkeakoulusta 1979. Sipi toimi opetusupseerina ja komentotoimiston päällikkönä Turun ilmatorjuntapatteristossa 1966 ja 1969–1976, patterin varapäällikkönä vuodesta 1979, patterinpäällikkönä vuodesta 1982 ja patteristonkomentajana Helsingin ilmatorjuntarykmentissä vuodesta 1984. Pääesikunnassa hän työskenteli toimistoesiupseerina vuodesta 1987 ja sitten Ilmatorjuntakoulun johtajana vuodesta 1991, Varsinais-Suomen ilmatorjuntarykmentin komentajana vuodesta 1992, Pääesikunnan ilmatorjuntatarkastajana vuodesta 1997 ja Puolustusvoimien materiaalilaitoksen johtajana vuodesta 2000. Eläkkeelle Sipi jäi puolustusvoimien huoltopäällikön tehtävästä kesällä 2006, mitä ennen hän oli toiminut Pääesikunnan maavoimapäällikkönä vuodesta 2002.
Artisokka
Artisokka voi viitata seuraaviin:
Iso-Mutanen (Kuhmoinen, Jyrkysenkulma)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Lammen vedenpinnan korkeus on 127,5 metriä mpy. Laskuoja lähtee lammen eteläpäästä ja laskee 200 metrin päässä Vähä-Mutaseen. Laskuojan pudotus on 8,5 metriä.
Nia DaCosta
Nia DaCosta (s. 8. marraskuuta 1989, Brooklyn, New York, Yhdysvallat) on yhdysvaltalainen elokuvaohjaaja ja -käsikirjoittaja. Hänen ohjaamiaan elokuvia ovat Candyman (2021) ja The Marvels (2023).
Computing machinery and intelligence
Computing machinery and intelligence on Alan Turingin v. 1950 julkaisema artikkeli, jossa Turingin testin idea ensimmäisenä esitettiin. Artikkeli on yksi tekoälytutkimuksen virstanpylväitä.
"Pää pensaaseen" -argumentti
Jewel of the Seas
Jewel of the Seas on Royal Caribbean International -varustamon omistama vuonna 2004 Saksassa valmistunut Radiance-luokan risteilyalus. Aluksen kotisatama on Nassau Bahamasaarilla ja se risteilee enimmäkseen Karibialla.
Doğu Perinçek
Perinçek kannattaa läheisiä suhteita Kiinaan ja on voimakkaasti amerikkalaisvastainen. Perinçek on antanut tukensa Ukrainan hyökkäykselle (2022). Hän on todennut muun muassa että "Venäjä taistelee imprerialismia vastaan ja tuo rauhan Ukrainaan", liittäen sen Badrin taisteluun. Perinçekin mukaan kyseinen "Venäjän väliintulo" on sekä Turkin, Kiinan että Iranin etujen mukaista. Vuonna 2005 Perinçek sanoi Sveitsissä vieraillessaan, että armenialaisten kansanmurha on vale. Euroopan ihmisoikeustuomioistuin päätti 10 vuotta myöhemmin, että Perinçekin lausunto oli sananvapauden rajoissa eikä rikollista kiihottamista kansanryhmää vastaan.
Moottorikaljaasi Saturn
Luvialaisen Laiva Oy Saturnin omistama moottorikaljaasi Saturn oli rakennettu Virossa vuonna 1912.
Georges von Swetlik
Tuotanto
Von Swetlik alkoi 1930-luvulla ottaa vastaan muun muassa Serlachiuksen välittämiä muotokuvatilauksia. Näin hän maalasi lukuisia merkittävien talous- ja kulttuurielämän vaikuttajien muotokuvia. Sotavuodet 1939–1940 olivat hänelle vaikeita hänen venäläisen taustansa takia. Se saattoi johtaa siihen, että hänen taiteensa kehittyi sotien jälkeen valoisampaan ja impressionistisempaan suuntaan. Muotokuvien lisäksi hän maalasi maisemia ja sisäkuvia. Hänellä oli 1950-luvulla viisivuotinen abstraktin taiteen kausi. Hän ei kuitenkaan koskaan luopunut todellisuuden kuvaamisesta ja työsti luontokuvia myös ei-esittävässä taiteessaan. Pohjolan valoisien öiden läpinäkyvä valaistus muodosti johtavan teeman, mutta töissä voi myös aistia etelän paahtavan auringon ja korventuneen maan. Nonfiguratiivisissa töissään hän kehitti väri- ja muotokieltä, joka myöhemmin oli luonteenomaista hänen taiteelleen. Hän luopui lähes kokonaan öljymaalauksesta ja kehitti oman sovelluksensa klassisesta munaöljytemperatekniikasta, josta myöhemmin muodostui hänen pääasiallinen tekniikkansa.
Nonfiguratiivisen kauden jälkeen hän alkoi pääasiassa työstää omia, vapaita figuratiivisia kompositioitaan. Hänen syvällinen historian-, kulttuurihistorian- ja filosofiantuntemuksensa vei hänet antiikin myytteihin, Raamatun tapahtumiin ja kohtauksiin klassisesta kirjallisuudesta, eli teemoihin, joita hän työsti lopun elämänsä. Vaikka näissä aiheissa oli sanoma, von Swetlikiä ne palvelivat lähinnä vapaan kuvasommitelman lähtökohtana. Von Swetlik kuvailee tematiikkaansa näin: ”On olemassa kuvia, jotka ihmiskunta on tuntenut siitä asti kun se on ollut tietoinen ympäristöstään ja jotka aikojen saatossa ovat kristallisoituneet ikuisiksi muodoiksi ihmisen tietoisuudessa. Mikään muu ei tarjoa ihmiselle niin täydellistä ilmaisunvapautta kuin tämä ihmiskunnan kristallisoitunut henki, kun ihminen pyrkii syvälle tietoisuuteensa ilman pelkoa siitä, että hän kompastelisi maailman turhuuksiin, joita elämä hänen ympärilleen sirottelee.” Von Swetlik maalasi 1960-luvulla useita tärkeimpiä töitään, muun muassa figuurikompositiosarjoja, joista hän teki loputtomia variaatioita. Ne pantiin näytteille Pariisissa vuonna 1967.
Jälkimaine
Von Swetlikin näyttely Tammisaaressa 1989 ja kirjan julkaisu sekä näyttely Helsingissä vuonna 1990 olivat suuria menestyksiä, mutta taiteilijan kuoltua yllättäen vuonna 1991 hänen töitään ei pantu esille ennen kuin vasta vuonna 2004 Tammisaaressa järjestetyssä retrospektiivisessä näyttelyssä. Vuonna 2006 oli näyttely Venäjän tiede- ja kulttuurikeskuksessa Helsingissä ja vuonna 2007 Moskovassa Aleksandr Solženitsynin säätiössä Fond Russkoje Zarubesjee.
Kai Jahnsson
Maailmancup
Jahnsson on osallistunut yhteensä kahdeksaan maailmancupin osakilpailuun ja 15 suoritusta. Hän on ampunut parhaimman sijoituksensa maailmancupissa 10 metrin ilmapistoolilla sijoittuen 16. tuloksella 580 Münchenissä vuonna 2007. 50 metrin pistoolissa hän on ollut parhaimmillaan 31. tuloksella 553 Münchenissä 2009.
FC Germania Helsinki
FC Germania Helsinki on vuonna 2017 pääkaupunkiseudulla perustettu jalkapalloseura ja yksi virallisista Suomen saksalaisista instituutioista Suomessa. Seuran jäsenet ovat pääosin saksankielisistä maista Suomeen muuttaneita henkilöitä, suomalaisia, joilla on saksankielinen perhetausta sekä muita Helsingin seudulla asuvia ja monista eri maista kotoisin olevia henkilöitä. Seuran ykkösjoukkue pelaa tällä hetkellä (2021) Miesten Vitosessa.
S/S Kustavi
S/S Kustavi oli Tukholmassa Bergsundin mekaanisen työpajan telakalla 1876–1877 rakennettu 148 brt:n vetoinen alus, jonka pituus oli 32,7 metriä, leveys 5,6 metriä ja syväys 2,5 metriä. Laiva oli komposiittirakenteinen, toisin sanoen sen runko oli terästä ja kyljet puuta. Laivan höyrykoneen teho oli 120 hevosvoimaa ja matkanopeus 11 solmua.
Elias Tillandz
Nimi Tillandz juontuu merihädästä, jossa hän oli laivamatkalla Turusta Tukholmaan vähällä menettää henkensä. Hän lupasi, jos pelastuisi, ryhtyä seuraamaan Jeesusta, ja piti lupauksena. Paluumatkan hän teki maitse Haaparannan kautta ja otti nimekseen Til-Landz, 'maitse'.
Mimic47 (kappale)
Kappale debytoi Suomen virallisen singlelistan ensimmäisellä sijalla, ja pysyi listalla yhteensä yhdeksän viikkoa.
Single (Terapia)
Single (demotape May 94) on tamperelaisen gospel-rockyhtye Terapian omakustannesingle, joka julkaistiin alun perin kasettina 24. toukokuuta 1994. Kasettia oli saatavilla neljällä eri kansikuviolla. Kaikissa Petri Lassilan piirtämissä kansissa oli sama ukko soittamassa kitaraa tai bassoa, ainoastaan soitin oli erinäköinen. Alkuperäinen kasettipainos oli 300 kappaletta. Kasetin molemmilla puolilla oli samat 3 kappaletta. Vuonna 2000 Terapia julkaisi singlestä cd-painoksen, jossa oli mukana vuonna 1991 äänitetty Hymy hyytyy -demo.
Laaksonen
Laaksonen on suomalainen sukunimi. Se kuuluu Virtanen-tyyppiin. Se on tai on ollut muun muassa seuraavilla henkilöillä:
Berycopsis
Berycopsis on sukupuuttoon kuollut partakalojen suku myöhäiseltä liitukaudelta. Fossiileja on löydetty Englannista.
Berycopsis kasvoi 30–35 senttiä pitkäksi ja oli yksi ensimmäisistä ilmestyneistä piikkieväisistä kaloista, ryhmästä joka nykyään sisältää barrakudat, miekkakalat, merihevoset ja kampelat. Sillä oli kaikki ryhmälle tyypilliset piirteet. Selkä- ja peräevän ensimmäinen ruoto oli suurentunut vankaksi puolustuspiikiksi, mistä ryhmän nimi myös johtuu. Vatsaevät sijoittuivat lähelle rintaeviä. kuin nykyisillä sukulaisillaan, Berycops oli ensimmäisiä tunnettuja kaloja joilla oli nämä nykyään yleiset piirteet.
Ampumahiihdon Euroopan-mestaruuskilpailut 1998
Ampumahiihdon Euroopan-mestaruuskilpailut järjestettiin vuonna 1998 Minskissä, Valko-Venäjällä 28. tammikuuta–1. helmikuuta 1998.
7,5 km
<br style="clear:both" />
Jyrkysjärvi (Kuhmoinen)
Historiaa
Vuoden 1966 peruskartassa Jyrkysjärven länsi- ja itärannoilla oli peltoa. Lisäksi Ahvenjärvi ei laskenut suoraan Jyrkysjärveen, vaan se laski siihen Alaisen Sarkasjärven kautta. Vuoteen 1986 mennessä Ahvenjärven laskuoja oli muuttunut siten, että se yhtyi Alaisen Sarkasjärven laskuojaan ja laski sitä pitkin suoraan Jyrkysjärveen.
Cortana
Käyttö
Cortana osaa vastata käyttäjän kysymyksiin puheella tai näyttämällä Bing-hakukoneen vastauksia. Se osaa myös auttaa käyttäjäänsä laitteen käytössä laskemalla laskuja ja merkitsemällä muistuksia sekä herätyksiä. Puhelinversiossa Cortana mahdollistaa sähköpostin ja tekstiviestin sanelemisen ja lähettämisen puheentunnistuksen avulla. Cortanan voi asettaa aktivoitumaan aina, kun käyttäjä sanoo ”Hey Cortana”.
Venäjän Kaukoitä
thumb|Venäjän Kaukoitä (nykyisessä hallinnollisessa merkityksessä: [[Kaukoidän federaatiopiiri)]] Venäjän Kaukoitä on alue Venäjän itäisimmässä osassa Itä-Siperiassa. Se on Kaukoidän pohjoisin osa. Maantieteelliseen Venäjän Kaukoitään kuuluvat nykyään Primorjen, Habarovskin ja Kamtšatkan aluepiirit, Tšuktšien autonominen piirikunta, Juutalaisten autonominen alue, Amurin, Magadanin ja Sahalinin alueet sekä itäisin osa Sahan tasavaltaa ja Tšitan aluetta.
Isänmaallinen puolue (Turkki)
Historia
Puolueen historia on monipolvinen johtuen paitsi Turkin vasemmiston linjaerimielisyyksistä, myös Turkin hallitusten toimista vallankumouksellisiksi luokittelemiaan vasemmistoryhmiä vastaan. Puolueiden tultua kielletyiksi ja johtajien usein joksikin aikaa vangituiksi, nämä ovat kohta perustaneet uuden puolueen uudella nimellä. Kaikissa tässä käsitellyissä liikkeissä on ollut mukana kantavana voimana 1942 syntynyt Doğu Perinçek, joka on toiminut nykyisenkin puolueen puheenjohtajana sen perustamisesta lähtien, eli vuodesta 2015.
1970-luvun alussa Turkin sosialistinen liike menestyi edustamalla taas virallisten puolueitten kautta, mutta oli edelleen riitainen. Vasta perustettu TKIP vastusti sekä äärioikeistolaista Ülkücü Ocaklarıa että äärivasemmistolaista, kanssallismielistä maolaista ryhmittymää Devrimci Yol'ia, kuin myös TKP:n neuvostomielisiä kommunisteja, joita TKIP piti "sosiaalifasisteina". 1970-luvulla syntyi myös Abdullah Öcalanin marxilais-leninistinen Kurdistanin työväenpuolue PKK.
Icaros (kappale)
Icaros on Diablon kuudes single. Se julkaistiin vuonna 2008 levymerkillä Sakara Records.
Eljas Erkko
Juho Eljas Erkko (1. kesäkuuta 1895 Helsinki – 20. helmikuuta 1965 Helsinki) oli suomalainen poliitikko ja sanomalehtimies.
Ernst Nordström
Ernst Samuel Nordström (21. huhtikuuta 1850 Porvoo – 18. helmikuuta 1933 Helsinki) oli suomalainen taideteollisuuskeskuskoulun johtaja, intendentti ja professori.
Harry Potter ja viisasten kivi
Kirjan julkaisi 26. kesäkuuta 1997 lontoolainen kirjankustantamo Bloomsbury. Se sai heti suuren suosion. Rowlingin kirjoittaessa sarjan toista osaa Harry Potter ja salaisuuksien kammio kirjoja alettiin myydä Yhdysvalloissa ja myös muualla maailmalla. Kirja on käännetty useille kielille, ja siitä on tehty samanniminen elokuva.
Päähahmot
Harry Potter on orpo, jota Rowling kuvasi "ruipeloksi, mustahiuksiseksi, silmälasipäiseksi pojaksi, joka ei tiennyt olevansa velho". Rowling loi kirjasarjan juonen ja hahmot, mukaan lukien Voldemortin, kertoakseen, kuinka Harry sattui joutumaan tilanteeseensa ja kuinka hänen elämänsä muuttui. Ensimmäistä kappaletta lukuun ottamatta kirjan tapahtumat sijoittuvat aikaan juuri ennen ja vuotta Harryn 11-vuotissyntymäpäivän jälkeen. Voldemortin hyökkäys aiheutti Harryn otsaan salamanmuotoisen arven, joka tuottaa silmitöntä kipua Voldemortin ollessa lähellä tai tämän kokiessa voimakkaita tunteita. Harrylla on perinnöllinen taipumus huispaukseen, ja hän pystyy muuttamaan ystäviensä mieltä vahvojen perusteiden avulla.
Petunia Dursley, Harryn äidin Lilyn sisar, on hoikka, pitkäkaulainen ja hevosennaamainen nainen. Hän kieltää olevansa sukua siskolleen, joka hänen mielestään oli kummajainen kuten miehensäkin. Petunian mies, Vernon Dursley, on vankkarakenteinen mies, jonka kiukun puuskat peittävät ahtaan mielen ja kaiken epätavallisen pelon. Pariskunnan poika Dudley on ylipainoinen ja pilalle hemmoteltu kiusaaja.
Peugeot 604
Peugeot 604 on Peugeot’n vuosina 1975–1985 valmistama edustusluokan neliovinen sedan. Mallin seuraajiksi tulivat Peugeot 505 ja 605.
William Hill
Toiminta
William Hillin toiminta on maailmanlaajuista ja sillä on noin 16 600 työntekijää Ison-Britannian, Irlannin ja Gibraltarin pääkonttoreissa. Se tarjoaa vedonlyöntipalveluja niin puhelimen ja Internetin kautta kuin 2 300 lisensioidussa vedonlyöntiliikkeessä eri puolilla Isoa-Britanniaa. Yhdessä ne muodostavat Britannian suurimman rahapelialan yrityksen, jonka hallussa on 25 prosenttia Ison-Britannian ja Irlannin markkinoista. Rotherhamissa, Englannin South Yorkshiren maakunnassa sijaitsevat puhelinvedonlyönnin puhelinkeskukset ottivat vuoden 2007 Grand National -laukkakilpailun aikaan vastaan 125 000 vetoa. Yrityksen mukaan sen vedonlyöntiliikkeissä käsitellään tavallisena päivänä yli miljoona vetolipuketta.
Sponsorointi
Se sponsoroi myös vuosittain jaettavaa William Hill Sports Book of the Year -palkintoa. Tämä palkinto on ”omistautunut erinomaisen ansiokkaan urheilukirjoittamisen palkitsemiseen”.
Brasilianiitti
Ulkoasu
Brasilianiitti on joko väritön tai se on keltainen tai kellanvihreä. Siinä on lasimainen kiilto.
Renju
Renju on japanilaisperäinen lautapeli, go-mokun kehittyneempi versio. Se on sukua ristinollalle. Renjua pelataan mustilla ja valkoisilla nappuloilla 15x15 ruudun go-laudalla. Sen aloituksessa on lisäsääntöjä, joilla kompensoidaan aloittavan pelaajan etua go-mokussa.
Mustan kielletyt siirrot
Musta ei saa pelata nappulaansa siten että syntyy
World U-17 Hockey Challenge
Historia
Turnausta ei järjestetty vuonna 2020 koronaviruspandemian vuoksi.
Eduardo da Silva
Eduardo aloitti uransa paikallisessa riodejaneirolaiseurassa CBF Nova Kennedyssä. Vuonna 1998, 15 vuoden iässä, hän siirtyi Kroatiaan, maan suurimpaan jalkapalloseuraan Dinamo Zagrebiin. Oltuaan vuodet 1999–2000 lainasopimuksella Brasiliassa Bangu Atlético Clubessa pääsi hän ensimmäisellä ammattilaiskaudellaan Dinamossa kentälle vain kerran ja meni vielä lainalle toiseksi korkeimman sarjatason Inter Zaprešićiin yhdeksi kaudeksi.
William Nylander (kasvitieteilijä)
Elämäkerta
Nylander ei hyväksynyt saksalaisen Simon Schwendenerin esittämää ja sittemmin aivan oikeaksi osoittautunutta teoriaa, jonka mukaan jäkälät ovat sienten ja levien symbiooseja. Nylander ryhtyi tämän teorian eturivin vastustajaksi. Hän katkaisi pitkäaikaisetkin yhteytensä paitsi teorian kannattajiin myös niihin jäkälätieteilijöihin, jotka eivät vastustaneet sitä riittävän ponnekkaasti.
Nylander keräsi Ranskassa ollessaan huomattavan jäkäläkokoelman, jonka hän testamenttasi yliopistolle. Kokoelmaa säilytetään nykyään Kasvimuseon sieniosastolla, ja se käsittää yli 51 000 näytettä. Kokoelma on edelleen käytössä.
The Crimson Idol
Kiertueet ja elokuva
W.A.S.P. teki vuosina 2007–2008 Crimson Idol World Tour -kiertueen, jonka tarkoitus oli juhlistaa 15 vuotta täyttänyttä albumia. Kiertueen keikoilla albumi on soitettu kokonaan alusta loppuun ja albumin pohjalta kuvattua, silloin vielä julkaisematonta lyhytelokuvaa on näytetty taustalla yhtyeen esiintyessä. Pätkiä elokuvasta on näytetty muillakin kiertueilla. Soitettuaan albumin yhtye piti pienen tauon, jonka jälkeen esitti suurimpia hittejään vuosien varrelta. Kiertueen keikoilla kuvaaminen oli yleisöltä kielletty.
Länsi- Grand Bahama
Freeportin läheisyyden vuoksi alueella on useita pikkukaupunkeja. Alueen hallinnollinen keskus sijaitsee Eight Mile Rockissa. Länsi- Grand Bahaman hallinto on jaettu kunnallisesti neljään osaan: West End, Itäinen Eight Mile Rock, Läntinen Eight Mile Rock ja Pinder's Point.
Romanian kuninkaallinen laivasto
Kuninkaan luovuttua kruunustaan ja maan muuttuessa Neuvostoliiton vaikutuksesta sosialistiseksi maaksi kuninkaallinen laivasto lakkasi olemasta ja se muutettiin Romanian kansantasavallan laivastoksi.
Vaasan yliopiston ylioppilaskunta
Ylioppilaskunnan perustaminen
1960-luvun lopulla valta oli yliopistolaitoksessa keskittynyt lähinnä professorien käsiin. Suomen Ylioppilaskuntien Liitto (SYL) halusi tähän muutoksen. SYL ottikin Vaasan uuden kauppakorkeakoulun erityiseen suojelukseensa.
Toiminta käynnistyy
Myös VORU eli Vaasan Opiskelevat Reserviupseerit ry, toimi aktiivisesti 1980-luvulla. Sen vahvaan asemaan vaikuttivat näkyvät ja laajaa luottamusta nauttineet puheenjohtajat Jukka Ylitalo, Petteri Lehti ja Tero Hirvilammi.
Yhteistyötä Suomessa ja ulkomailla
Historian saatossa yhteistyötä on viritelty myös ulkomaisten, mm. Uumajan yliopiston ylioppilaskunnan kanssa. 1980-luvulla solmittiin suhteita rautaesiripun taakse. Tämä mahdollisti vierailukäynnit ainakin Moskovaan kansainvälisten suhteiden instituuttiin ja Prahaan paikalliseen kauppakorkeakouluun.
Eero Vaara
Vaara toimii organisaatio- ja strategiatutkimuksen professorina Oxfordin yliopistossa (Said Business School). Oxfordin professuurin lisäksi Vaara jatkaa työtään Aalto-yliopiston kauppakorkeakoulussa Visiting Distinguished - professorina, sekä tutkimushanke Future of Workin vastaavana vetäjänä provosti Kristiina Mäkelän ohella.
Niilinkrokotiili
Ravinto ja sen hankinta
Aikuiset niilinkrokotiilit käyttävät ruumistaan ja häntäänsä siirtääkseen kalajoukkioita kohti rantapengerta ja sitten kerätäkseen kaloja suuhun nopeilla sivuttaisilla päänheilautuksilla. Ne voivat myös toimia yhteistyössä muodostamalla puoliympyrän muotoisen "muurin" joen poikki, jolloin vaeltavat kalat jäävät ansaan. Hallitsevin krokotiili syö ensin.
Luokittelu
thumb|200px|Täytettyjä krokotiileja Kaunasin luonnontieteellisessä museossa, humoristisessä asennossa. Krokotiilit ovat arkosaureja; aikaiset muodot erkanivat muista matelijoista noin 230 miljoonaa vuotta sitten, triaskauden aikana. Krokotiilien lähimpiä sukulaisia ovat linnut, jotka ovat krokotiilien lisäksi ainoa elossa selvinnyt arkosaurien suku. Krokotiilien ruumiin muoto on muuttunut vain hyvin vähän dinosaurusten ajalta.
Washingtonin konferenssi
280px|pienoiskuva|Washingtonin laivastokonferenssi
Konferenssissa tehtiin useita monenkeskisiä ja kahdenvälisiä sopimuksia. Viiden vallan sopimuksessa eli Washingtonin laivastosopimuksessa Yhdysvallat, Britannia, Japani, Italia ja Ranska sopivat rajoittavansa laivastojensa kokoa tietyssä suhteessa (Yhdysvallat ja Britannia 500 000 tonnia, Japani 300 000 tonnia). Neljän vallan sopimuksessa maat Italiaa lukuun ottamatta sopivat konsultoivansa toisiaan ennen sotilaallisiin toimiin ryhtymistä, jos Itä-Aasiassa syttyisi kriisi. Tämä sopimus korvasi vuonna 1902 solmitun Britannian ja Japanin liiton. Lisäksi yhdeksän vallan sopimuksessa allekirjoittajat lupasivat kunnioittaa Kiinan alueellista koskemattomuutta. Kiina lupasi vuorostaan kohdella kaikkia maita kaupankäynnissä tasapuolisesti.
Saarijärvi (Lohja)
Maantiede
Saarijärvessä on kuusitoista saarta ja luotoa, jotka kaikki ovat alle hehtaarin laajuisia. Suurin saari on Palosaari järven länsiosassa.
Saarijärven syvin kohta, 13,5 metriä, sijaitsee altaan keskiosassa. Järven koillisosan lahdessa on kymmenen metrin syvänne.
Saarijärven ekologinen tila on hyvä, järven kuormitus on arvioitu vähäiseksi. Saarijärven tilavuus on 4,69 miljoonaa kuutiometriä.
André Schwarz-Bart
Schwarz-Bart oli naimisissa kirjailija Simone Schwarz-Bartin kanssa.
Iris Schwanck
Iris Miette Schwanck (s. 2. helmikuuta 1950 Geneve) on suomalais-sveitsiläinen kielitieteilijä ja on toiminut muun muassa kirjallisuuden tietokeskuksen Filin johtajana.
Mäntyharjun rintama
Ensimmäiset yhteenotot
Valkoisten vastahyökkäys käynnistyi 14. helmikuuta ratsumestari Carl Wilhelm Malmin johtaman 1 400 miehen osaston voimin. Saartoyrityksen epäonnistumisesta huolimatta valkoiset saivat Mäntyharjun haltuunsa punaisten vetäydyttyä kylästä. 18. helmikuuta valkoiset hyökkäsivät Sarkaveden yli Mouhuun, mutta joutuivat lopulta kääntymään takaisin punaisten miesylivoiman ja panssarijunan edessä. Seuraavaksi valkoiset valtasivat Varkauden 19.–21. helmikuuta, jonka jälkeen joukot keskitettiin jälleen Mäntyharjulle. Punaiset saivat samaan aikaan käskyn vallata Päijänteeltä Saimaalle ulottuva kaistale, jonka kautta oli mahdollisuus hyökätä edemmäs pohjoiseen. Kouvolan esikunnassa laadittiin suunnitelma 14 kilometrin levyisellä rintamalla tehtävästä hyökkäyksestä, mutta eteneminen pysähtyi kuun loppuun mennessä linjalle Paljakka–Mouhu–Tuohikotti.
Punaisten perääntyminen
Kun radan varren kylät oli evakuoitu, Hillosensalmella olleet punaiset vetäytyivät Harjun asemalle illalla 30. huhtikuuta. Viipurin menetyksen jälkeen ainoa pakoreitti suuntautui nyt Kotkaan ja Haminaan, joista punaisia evakuoitiin meriteitse Pietariin. Viimeiseksi jäänyt puolustuslinja kulki Kausalasta Oravalan, Harjun, Jokelan ja Valkealan kirkonkylän kautta Kaipiaisiin. Muiden puolustusasemien tyhjennyttyä viimeiset yhteenotot käytiin Oravalassa ja Jokelassa 2. toukokuuta. Jokelassa Kalle Korven johtamat punaiset tuhosivat kaksi Jokelanjoen siltaa, mutta itse taistelu jäi vain hajanaiseksi laukaustenvaihdoksi. Oravalasta perääntyneet punaiset puolestaan räjäyttivät matkallaan Harjunjoen maantie- ja rautatiesillat. Myös Kouvola tyhjeni lopullisesti iltapäivällä 2. toukokuuta. Seuraavana yönä Oravalasta ja Jokelasta perääntyneet viimeiset punaiset jatkoivat autioituneen kylän läpi Kotkaan tai hajaantuivat koteihinsa. Valkoiset etenivät Tuohikotista Kouvolaan 3. toukokuuta ja ottivat paikkakunnan haltuunsa taisteluitta.
Platu 25
Platu 25 on 25-jalkainen urheilullinen kilpapurjevene. Platu 25 on Euroopan suurin nykyaikainen yksityyppiluokka. Euroopassa veneitä on yli 500 kappaletta. Vuonna 2005 ISAF -tunnustuksen saaneen luokan maailmanmestaruuskilpailuihin odotetaan vuosittain yli 100 venekuntaa. MM-kilpailuihin osallistuu lukuisia purjehduksen ammattilaisia, joten harrastuksessa pitkälle edenneille amatööreille riittää myös haasteita. Luokka on tunnettu hyvästä tunnelmasta ja tasokkaasta kilpapurjehduksesta. Suomessa veneluokan toimintaa hallinnoi ja kehittää Suomen Urheiluveneliitto ry. Platu on esitelty kotimaisten venelehtien artikkeleissa; Vene-lehti 4/2006 ja syksyn 2005 Pro Sail -lehdessä
Heta Pyrhönen
Pyrhönen on valmistunut filosofian maisteriksi 1989, filosofian lisensiaattiksi 1994 ja Helsingin yliopistosta väitellyt filosofian tohtoriksi 1998 yleinen kirjallisuustieteestä tutkimuksella Crime is common, logic is rare.
Alpo Jaakola
Muuta
Piina on Eeli Aallon ohjaama Jussi-palkittu televisioelokuva vuodelta 1977. Elokuvassa tutustutaan Alpo Jaakolan ajatuksiin ja taiteeseen sekä patsaspuistoon.
Kolmikourainen
Maantietoa
Järven pinta-ala on 3,6 hehtaaria, se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. Rannat ovat pääosin metsämaata, mutta järven etelärannalla on pelto. Järvellä on neljä vapaa-ajan asuntoa, joille tulee tiet järven pohjoispuolelta kulkevalta Jyrkysenkulman ja Ouninpohjan kylien väliseltä tieltä.
Katti-Matti (vuoden 1984 piirrossarja)
Katti-Matin ääntä sarjan englanninkielisessä versiossa esittää Mel Blanc.
Silta (yritys)
pienoiskuva|Palkka- ja HR-palveluiden palvelutalo Silta Oy Silta Oy on suomalainen palkka- ja henkilöstöhallinnon ulkoistamispalveluja myyvä yritys, jonka palveluksessa oli noin 300 henkilöä vuonna 2021. Yhtiön liikevaihto oli vuonna 2020 noin 21 miljoonaa euroa, ja sen toimitusjohtajana toimii Toni Leppänen.
Historia
Tammikuussa 2002 Silta hankki SV Beneficin täysin itselleen. Syyskuussa 2009 yhtiö hankki omistukseensa Pieksämäen kaupungin perustamasta Kuntalaskenta Oy:stä kymmenen prosenttia. Kaksi vuotta myöhemmin Silta kasvatti omistuksensa Kuntalaskenta Oy:ssä lähes puoleen, ostaen saman vuotena myös kolme muuta yhtiötä: suorahaku- ja rekrytointipalveluita tarjoavan Konsulttitoimisto Jaakko Lehto Oy:n, uudelleensijoituspalveluita tarjoavan Oy Promotive Ab:n ja HR-konsultointipalveluita tarjoavan JL Outsourcing Oy:n.
Toiminta
Sillan palvelukeskukset sijaitsevat Turussa, Tampereella, Pieksämäellä, Helsingissä ja Tallinnassa.
Petri Kauppinen
Petri Kauppinen toimii palvelupäällikkönä Hoivatilat Oyj:ssä. Aiemmin hän toimi Sotkamon kunnanjohtajana johon virkaan hänet valittiin vuonna 2008. Sotkamon kunnanjohtajan virkaan hän siirtyi Pudasjärven elinkeinojohtajan virasta. Vuonna 2014 hän lähti mukaan Pudasjärven johtajakisaan. Sotkamon kunnanjohtajan tehtävästä hänet kutsuttiin PKY-Laatu Oy:n varatoimitusjohtajaksi. Kauppinen on koulutukseltaan filosofian maisteri.
Koisjärvi (Pusula)
Tärkeä luonnonkohde on kylän nimikkojärvi Koisjärvi, joka on ulottunut myös Salonkylän, Hakulan ja Hyrsylän alueelle. Kylän ja [seututie 110]:n väliin jäävä järvi kuuluu valtakunnalliseen lintuvesien suojeluohjelmaan. Vedenpinnan laskemisen vuoksi järvi on kasvanut lähes umpeen, ja vesialaa on alle puoli hehtaaria.
Didyma
Hellenistinen kausi
Suurin osa Joonian kaupungeista antautui Aleksanteri Suurelle Granikosjoen taistelun jälkeen vuonna 334 eaa. Miletos ei kuitenkaan antautunut, vaan Aleksanterin armeija valtasi sen piirityksen jälkeen. Aleksanteri teki Miletoksesta demokratian, ja pian kaupunki alkoi jälleen kukoistaa. Miletoslaiset alkoivat suunnitella Didyman temppelin jälleenrakennusta. Vuoteen 331 eaa. mennessä oraakkeli oli jälleen toiminnassa. Kallistheneen mukaan pyhästä lähteestä, joka oli aikaisemmin kuivunut, alkoi jälleen virrata vettä. Kallisthenes kertoo lisäksi, että miletoslaiset toivat Aleksanterille oraakkelin ennustuksia, kun tämä oli Egyptissä. Ennustukset kertoivat muun muassa, että Aleksanteri oli Zeuksen poika. Oraakkeli ennusti myös Aleksanterin tulevan voiton Gaugamelassa, Dareios III:n kuoleman ja Spartan kapinan. Näitä ennustuksia voidaan pitää jokseenkin aitoina. Didyman oraakkeli ennusti luultavasti Aleksanterin voittavan persialaiset. Ennustusten tavoite oli luultavasti saada Aleksanterin tuki temppelin jälleenrakentamiselle. Aleksanteri määräsi temppelin jälleenrakennettavaksi, mutta todellisuudessa tämä tapahtui vasta Seleukos I:n aikana.
Le Castellet (Var)
Elokuva ja TV
Le Castellet toimi elokuvan La femme du boulanger (Leipurin Vaimo) kuvauspaikkana. Elokuvan pääroolia esitti Raimu ja käsikirjoittaja/ohjaajana toimi Marcel Pagnol.
Didyma
Oraakkeli
pienoiskuva|Didyman Apollonin temppelin [[adyton.]]
Rakennukset ja löydökset
pienoiskuva|Kaavakuva Didyman arkeologisesta alueesta.
Carmen Luisa Letelier
Carmen Luisa Letelier Valdés (s. 20. marraskuuta 1943 Santiago de Chile) on chileläinen ooppera- ja konserttilaulaja, joka on äänialaltaan kontra-altto.
Didyma
Apollonin temppeli
Apollonin temppelin edessä sijaitsi pyöreä rakennelma, jonka halkaisija oli noin 8 metriä, ja jonka länsi- ja itäsivulla oli oviaukot. Tämän uskotaan olevan temppelin alttari, johon Pausanias viittaa. Pausaniaan mukaan alttari oli tehty uhrieläinten tuhkista ja verestä. Arkeologisissa kaivauksissa on löydetty palaneiden luiden jäänteitä ja ruukkujen palasia. Nämä löydöt on ajoitettu 600-luvulle eaa. Tarinan mukaan alttari oli Herakleen rakentama.
Pyhä tie
pienoiskuva|Pyhää tietä.
Khartumin kansainvälinen lentoasema
Khartumin kansainvälinen lentoasema  on kansainvälinen lentoasema Khartumssa Sudanin pääkaupungissa. Se on Sudan Airwaysin päälentoasema. Lentoasema on Sudanin vilkkain lentoasema. Vuonna 2017 se oli Afrikan 21:nneksi vilkkain. Sinä vuonna lentoaseman kautta kulki 2 178 097 matkustajaa. Lentoasema koostuu neljästä terminaalista, kahdesta kansainvälisestä terminaalista, yhdestä kotimaistet lentojen terminaalista ja yhdestä Hadž-terminaalista. Lentoasema avattiin vuonna 1947 toisen maailmansodan jälkeen. Se laajennettiin 1970- ja 1980-luvuilla.
Leevi Kekkonen
Ura
Ilman seuraa jäänyt Kekkonen oli tämän jälkeen mukana TUL:sta erotettujen jalkapalloilijoiden vuonna 1931 perustaman Helsingin Pallo-Veikkojen toiminnassa, mutta kun sitä ei hyväksytty Suomen Palloliiton jäseneksi, siirtyi hän vielä samana vuonna Helsingin Toverien riveihin. Kekkonen edusti seuraa vuoteen 1942 saakka ja voitti Suomen mestaruuden viimeisenä pelikautenaan. Kaikkiaan Kekkonen pelasi kahdeksan kauden aikana 105 Mestaruussarjan ottelua, joissa hän teki kolme maalia.
Mörkö (Marvel Comics)
Historia
Kingsley vetäytyi jälleen omaisuutensa turvin maan alle, vain ilmestyäkseen jonkin ajan kuluttua pienelle Karibianmeren saarelle.
Leevi Kekkonen
Ura
A-maajoukkueessa Kekkonen debytoi elokuussa 1934 Latviaa vastaan pelatussa ystävyysottelussa.
Mörkö (Marvel Comics)
Historia
Luotuaan uuden menninkäishahmon Monsterin (Carlie Cooper), Uhka ja Phil hyökkäsivät vielä kerran Roderick Kingsleyn kimppuun. Normanin saapuessa paikalle hän antaa Philin tehdä armoniskun, joka päätti ensimmäisen Mörön elämän. Pian Norman nimitti Philin Menninkäisritariksi.
Voimat ja varusteet
Lentolauta ja hyvin voimakkaat räjähteet, jotka muistuttavat hyvin pieniä kurpitsoja. Phil Urichilla oli Mörkönä käytössään myös Korppikotkan siipiä muistuttavat siivet sekä maaninen nauru (engl. Lunatic laugh), joka saa vastustajan korvat soimaan.
Vuoden 1994 animaatiosarja
Triviaa animaatiosarjan Möröstä:
Sojourner Truth
Vapaus
Isabellan omistaja John Dumont lupasi Isabellalle, että tämä vapautettaisiin vuotta ennen 1827 takarajaa. Lupaus jäi kuitenkin toteuttamatta, minkä vuoksi Isabella päätti ottaa ohjat omiin käsiinsä. Vuonna 1826 hän pakeni nuorimman tyttärensä kanssa. Hän sai turvapaikan Van Wagerenin perheeltä, johon Isabella oli tutustunut jo lapsena. Perhe vastusti orjuutta, ja osti tämän vapaaksi Dumontilta. Tämän jälkeen Isabella otti nimekseen Isabella Van Wageren.
Toiminta aktivistina
Vuonna 1828 Truth muutti New Yorkin kaupunkiin ja alkoi työskennellä taloudenhoitajana. Poika Peter muutti myös New Yorkiin ja alkoi työskennellä valaanpyytäjänä. Hän kuitenkin katosi merellä.
Vuonna 1864 presidentti Abraham Lincoln kutsui Truthin vieraakseen.
The Faceless
Historia
The Facelessin MySpace-sivu lupailee uutta musiikkia vuoden 2011 aikana. "The Eidolon Reality" -demon lisäksi yhtye on julkaissut videon syksyn studionauhoituksistaan. Täyspitkän albumin arveltu julkaisuajankohta oli vuoden 2011 lopulla tai 2012 alussa, mutta pitkän viivästyksen jälkeen uuden Autotheism -albumin julkaisupäiväksi ilmoitettiin 14. elokuuta 2012. Albumi tullaan julkaisemaan Sumerian Recordsin kautta The Facelessin tehtyä uuden sopimuksen levy-yhtiön kanssa alkuvuodesta 2011. Yhtyeen kaksi edellistä täyspitkää on myös julkaistu Sumerian Recordsin kautta.
Huispaus
Kuvitteellisesta palloilulajista on kehitetty myös samanniminen oikea urheilulaji. Pelissä kuljetetaan kaatoa luuta jalkojen välissä tarkoituksena saada se vastustajan maalirenkaiden läpi, fyysinen kontakti on sallittu ja säännöt ovatkin paljolti samankaltaiset kuin kirjoista tutussa huispauksessa. Laji on hyvin nuori, mutta se on todella suosittua etenkin englantia puhuvien maiden opiskelijoiden keskuudessa. Huispauksesta on myös järjestetty maaotteluita.
Vuonna 2001 ilmestyi Rowlingin kirjoittama oheiskirja Huispaus kautta aikojen, jonka myyntitulot lahjoitettiin Comic Relief -järjestön kautta hyväntekeväisyyteen. Kirjassa käsitellään muun muassa huispauksen historiaa ja sääntöjä sekä Britteinsaarten huispausjoukkueita.
Etsijä
Etsijän tehtävä on etsiä pienen pientä kultaista lentävää palloa, kultasieppiä. Peli päättyy kultasiepin nappaukseen, mutta nappaavan etsijän joukkue ei voita, mikäli vastustaja johtaa yli 15 maalilla (150 pistettä), koska siepin nappaamisesta saa vain 150 pistettä. Esimerkiksi 422. huispauksen maailmanmestaruuskisoissa Irlanti voitti Bulgarian lukemin 170–160, vaikka Bulgarian etsijä Viktor Krum nappasikin siepin.
Aiheesta muualla
Begriffe der Harry-Potter-Romane
Legenden om Ljusets rike
Sarjan osat
Nimet ovat ruotsiksi, suluissa ne on käännetty suomeksi.
Selkäkivun hoito
Kemiallinen hoito on useimmiten lääkevalmisteiden sisäistä tai ulkoista käyttöä. Fysikaalinen hoito perustuu esimerkiksi lämmön, kylmän, hermojen sähköisen stimuloinnin tai muun fysikaalisen ilmiön aiheuttamaan hoitovaikutukseen. Viimeksi mainittu on usein niin sanottua mekaanista hoitoa, joka perustuu kehon ulkopuolelta tulevaan paineeseen tai muuhun liike-energiaan, joka tuotetaan esimerkiksi hieronnalla, lymfaterapialla, painovoimavenytyksellä, selkärangan mobilisaatiolla tai manipulaatiolla eli kiropraktisella hoidolla.
Lepo ja kuormituksen välttäminen
Liian pitkään kestävän tauottomana toteutetun vuodelevon on havaittu kuitenkin aiheuttavan selkäkipua ainakin terveille potilaille. Fowlerin asento, jossa jalat ovat kohollaan, vähentää kuitenkin tätä ongelmaa. Puolittaisessa fowlerin asennossa (psoas-asento) makaaminen lievittää kipua tavallista makuuasentoa tehokkaammin, koska se poistaa suurimman osan välilevyille ja hermojuurille tulevasta paineesta.
Lordoosin ylläpito
Fyysinen kuormitus heikensi osanottajien kuntoutumista siten, että fyysisesti kevyttä työtä tekevien kipu lievittyi 370 prosenttia enemmän kuin fyysisesti raskasta työtä tekevien. (Fyysisesti raskasta työtä tekevät eivät voineet välttää raskaiden töiden tekemistä aamuisin ja he saattoivat myös joutua työskentelemään ilman lordoosia.) Psyykkinen kuormitus heikensi paranemista siten, että vähän kuormittuneiden kipu lievittyi kesimäärin 60 prosenttia enemmän kuin paljon kuormittuneiden.
Lyyrajärvi
Lyyrajärvi on Pirkanmaalla Kuhmoisissa Kotakosken kylän lähellä sijaitseva järvi.
Selkäkivun hoito
Liikunta ja venyttely
Liikunnalla on kuitenkin havaittu olevan väliaikaista kipua puuduttavaa vaikutusta. Esimerkiksi kahdenkymmenen minuutin pituisen kuntopyöräilyn on havaittu tuottavan keskimäärin puolen tunnin pituisen akuutin kivunlievityksen. Liikunta aktivoi selkäytimen takasarvessa sijaitsevia kipua estäviä hermoyhteyksiä ja lisää usein myös kipuaistimusta vaimentavien opioidien, serotoniinin ja endokannabinoidien väliaikaista tuotantoa. Rasittava liikunta lisää osalla ihmisistä myös endorfiinien tuotantoa.
Liikunnalla on keskushermoston yleistä toimintaa vaimentavaa vaikutusta, mutta se aiheuttaa kipukroonikoilla usein päin vastoin keskushermoston toiminnan vilkastumista. Tällöin liikunta saattaa lisätä kipua tai sen kipua lievittävä vaikutus voi jäädä heikoksi. Vuonna 2021 julkaistussa yhdysvaltalaistutkimuksessa, joka käsitteli kävelyä kroonisen selkäkivun hoidossa, havaittiin, ettei fysioterapeutin ohjauksessa toteutettu 12 viikon pituinen harjoitusohjelma lievittänyt kipua.
Ilkka Aspara
Opinnot ja henkilökohtainen elämä
Aspara kirjoitti ylioppilaaksi helsinkiläisestä Töölön yhteislyseosta 1970, ja valmistui Kadettikoulusta vuonna 1974 ja Sotakorkeakoulusta vuonna 1983.
Jacob Rothschild
Ura
Vuosina 2003–2008 Rothschild toimi myös Sky UK:n (silloinen BSkyB) varapuheenjohtajana.
Rotschild toimii lisäksi RIT Capital Partners plc:n puheenjohtajana ja Blackstone Groupin neuvottelukunnan jäsenenä.
Mikko Ilonen
Ansiotulot
Vuosina 2001–2012 Ilonen ansaitsi European Tourilla 3,284 miljoonaa euroa.
Juséliuksen mausoleumi
Raamatullisten aiheiden lisäksi maalauksissa on kalevalaisia teemoja sekä muun muassa teosofista ja jopa okkultistisena pidettyä symboliikkaa.
Rakentaminen ja maalaustyöt
Rakennuksen kivijalka, ulkopuoliset pilarit ja sisäänkäynnin portaat on valmistettu Euran Turajärveltä louhitusta harmaagraniitista. Ulkoseinien, ikkunan- ja ovenpielien sekä päätykoristeiden alkuperäisenä materiaalina oli Porin Tahkoluodosta tuotu punertava hiekkakivi, josta osa nostettiin merenpohjasta. Mausoleumin lattia ja alas johtavat portaat valmistettiin Turajärven punaisesta graniitista ja hautaholvin lattiat seinineen Särkisalossa toimineen Förbyn kaivoksen kalkkikivestä. Sokkelilistat olivat Eurasta louhittua porfyyriä. Sisätiloissa käytettiin lisäksi Porin maalaiskunnan Kahaluodosta tuotua tummanpunaista graniittia. Eteisen pilarit ja ovenpielet valmistettiin Ruskealan marmorista, mutta seinissä ja ikkunanpielessä käytettiin kestävämpänä pidettyä Förbyn marmoria. Katto oli alun perin päällystetty Ruotsista tuodulla liuskekivellä. Holvimuuraus valmistui juhannuksena 1901, ja varsinaiset rakennustyöt saatiin viimeistelyjä lukuun ottamatta valmiiksi syyskesällä 1902. pienoiskuva|vasen|Akseli Gallen-Kallela (vas.) apulaisineen maalaamassa freskoa Kevät. Joulukuussa 1898 Stenbäck esitteli koristemaalausten perusideat Akseli Gallen-Kallelalle, Pekka Haloselle ja Väinö Blomstedtille pyytäen heiltä ehdotukset lasimaalauksista ja freskoista. Seinämaalausten teemaksi Stenbäck oli valinnut ”kuoleman voiton ruumiin yli” ja lasimaalausten teemaksi ”hengen voiton kuoleman yli”. Lopulta hän antoi Gallen-Kallelalle tehtäväksi sisätilojen ja Haloselle eteisen koristelun. Sillä välin Jusélius oli jo ehtinyt tilaamaan Sigridin taivaaseen vastaanottamista esittävän lasimaalauksen Tukholmasta ja toivoi tyttärensä kuvaamista myös freskoissa. Ajatus ei miellyttänyt Stenbäckiä eikä Gallen-Kallelaa, minkä vuoksi taiteellisesta näkemyksestä syntyi kiistaa. Erimielisyyksiä aiheutti myös urakan hinta. Juséliuksen tinkiessä neuvottelut kestivät aina syyskesään 1901 saakka, jolloin osapuolet vihdoin pääsivät sopimukseen.
Gallen-Kallela aloitti työnsä syyskuussa 1901 kupolin holvipintojen puu- ja kasviaiheisilla maalauksilla. Lämmityksen puuttuessa maalaaminen oli mahdotonta talvella, minkä vuoksi pääosa tehtiin kahtena seuraavana kesänä. Gallen-Kallelan apuna olivat hänen puolisonsa Mary Gallen-Kallela, arkkitehti Torkel Nordman sekä ruotsalainen koristemaalari C. A. Lexander. Gallen-Kallelat asuivat aluksi vuokraamassaan huvilassa meren rannalla Kuuminaisissa, josta he syksyn tulleen muuttivat Porin keskustaan Annankadulle. Toisen talven perhe vietti Porissa Gallen-Kallelan maalatessa luonnoksia väliaikaisessa ateljeessaan. Gallen-Kallela joutui myös suunnittelemaan mausoleumia ympäröivän aidan portteineen, kun Jusélius oli keväällä 1902 hylännyt Stenbäckin piirustukset. Maalausurakka oli Gallen-Kallelalle henkisesti raskas, sillä hän oli vuonna 1895 menettänyt Marjatta-tyttärensä, jonka kuoleman aiheuttamaa syyllisyydentuntoa Gallen-Kallela purki freskoja maalatessaan.
Gallen-Kallela ja Halonen saivat työnsä valmiiksi elokuussa 1903, ja mausoleumi oli kokonaisuudessaan valmis lokakuussa. Siitä tuli heti valmistuttuaan Suomen merkittävimpiä nähtävyyksiä, joka herätti huomiota myös ulkomailla. Taidekriitikko Wentzel Hagelstam luonnehti rakennusta ”kaikille ajoille puhuvaksi todistukseksi taiteen saavutuksista kahdennenkymmenennen vuosisadan Suomessa”. Sigrid Juséliuksen sarkofagia ei kuitenkaan vielä sijoitettu mausoleumiin, vaan hänen ruumistaan säilytettiin viereen rakennetussa pienessä tiilikappelissa. Rakennus sai kaupunkilaisilta myös kritiikkiä, sillä monien mielestä Juséliuksen olisi pitänyt mieluummin käyttää rahansa johonkin yleishyödylliseen, kuten Kokemäenjoen ylittävän sillan rakentamiseen.